BE2UVJETIMOST KRŠĆANSKOG MORALA 


Dr Jordan KUNICIC 


»Ako sociološka ispitivanja dolaze do zaključka da ne 
postoji izvan znanosti nijedan oblik zakonite spoznaje, 
zaključci takvih ispitivanja ne bi mogli uspostavili sami 
po sebi određeni kriterij istine« (Pavao VI u Poruci bis¬ 
kupima 8. XII 1970). 


Prigodom osamdesete obljetnice enciklike RERUM NOVARUM La¬ 
va XIII objelodajiio je Pavao Vi svoje apostolsko pismo »Ociogesima 
adveniens« (14. V 1971). Na to sam se Pismo osvrnuo u BS br. 2—3 
(1971), str. 247—260. Promotrio sam Pismo kao nastup redovitog crkve¬ 
nog učitelj'Stva. Ono nije glas ex cathcdra, ali sadrti inspiratorne ideje 
za vjernike, korisne svim ljudima. Za vjernike ono sadrži i norme, ob¬ 
vezatne smjernice (br. 1). 

I Pismo prihvaćamo u duhu odanosti pameti i volje, u poštovanju, 
a sadržaju Pisma moramo i »sincere adhaercre«, kako nas poziva Kon¬ 
cil (LG br. 25). Pavao VI ne nastupa kao neki izolirani glas jednog 
samca ili pojedinca. On nastavlja naučavanje prošlosti. Pred njim su 
neizmjenjive riječi evanđelja, prikazane u socijalnoj nauci Crkve. Evan¬ 
đeoski zahtjevi uvijek ostaju novi. I ne smije se ono što evanđelje na¬ 
učava utopili u prolazna pitanja, nego na prvo mjesto treba metnuti 
evanđeosku »sveobuhvatnu i vječnu poruku« (br. 4). Uostalom, tko ne 
zna da pri sastavljanju tako važnih dokumenata i stručnjaci kažu svo¬ 
ju riječ? Oni anonimni savjetnici koji služe istini u odanosti duše i srca, 
potpune vjernosti misiji spasenja? 

U posljednjem broju BOGOSLOVSKE SMOTRE (br. 2—3 od ove 
godine, str. 251—261) pojavio se osvrt na Papino Pismo u nešto dru¬ 
gačijem tonu. Rekao bih da je napisan u duhu neke polemike, elenktič- 
no, upirući rprstom u prividne praznine, nepravilnosti, neosnovanosti sa¬ 
držane u Papinu Pismu. Možemo reći da pisac nastupa kao arbiter, oc¬ 
jenjivač Papinih riječi, možda, jasnije rečeno, kao da mu ispravlja škol¬ 
sku zadaću... 

Smatram da će biti najbolje .uzeti pojedine ideje ili stavove sadr¬ 
žane u tom osvrtu i nastojati ih razumjeti te metnuti u njihov pravi 
okvir. Kao uvodnu opasku želim naglasiti da svaka nauka, svaka zna¬ 
nost, ima svoj predmet i svoju metodu. To znamo svi. Međutim, ako 

katoličku društvenu nauku smjestimo na njezino pravo mjesto (J. K-, 
KATOLIČKA DRUŠTVENA NAUKA. Zagreb 1971, br. 13), zauzet ćemo 
i ispravan stav prema njenoj metodi. To neće biti metoda pozitivnih, 
još manje pozitivističkih nauka ili znanosti, nego u prvom redu metoda 
jedne teološke discipline. Misija Crkve ostaje uvijek ista: misterij spa¬ 
senja; prema tome, pitanje savjesti, vjere i morala (LG br. 25). 

I Papa u ovom Pismu konstatira da u svijetu vlada »neprekidna 
mijena« (br. 1), ali gleda u prvom redu na svjetlo evanđelja. Crkva nam 
u ovom Pismu kroz usta Papina namjerava reći svoju riječ o pravdi u 
svijetu s obzirom na neke nove situacije, ali »u svjetlu neizmjenjivih 
riječi evanđelja« (br. 4), u kontinuitetu s opstojećom katoličkom dru¬ 
štvenom naukom. Ova je pak nastala i razvija se crpeći nauku iz dva 
konvergentna pritoka: objavljenog i naravnog zakona (HV br. 4). To 
je ona »vječna poruka« (OA br. 4), jer, iako se u svijetu mnogošta mi¬ 
jenja, u svim tim promjenama postoji mnogo stvari •quae non mutantur« 
(GS br. 10). Evanđelje i osnovni moralni zakon sadrži »bezuvjetni zna¬ 
čaj riječi«. 

Reći ćeš; to su klišeji. Da, a što ćeš, i Dekalog je klišejiziran na ka¬ 
menim pločama. I osnovne norme naravnog zakona klišejiziranc su u dnu 
ljudskog srca (Rim 2,15). 1 dogme su klišejiziranc u bitno nepromjenlji¬ 
vim formulama koje sadrži CREDO. Zbog toga Crkva .priznaje da ne 
može mijenjati ni evanđeoski ni naravni zakon (HV br. 18), nego đa ih 
tumači, čuva i propovijeda. Toliko su riječi Kristove klišejizirane da ne 
dopušta dokinuti ni jedne jote, ni jedne kovrčice (Mt 5,18). 

Poznata nam je modernistička nauka o autonomiji razumske spoz¬ 
naje, niozofije, pozitivnih znanosti. Modernisti svih vremena naučavaju 
isto, ali pod drugim riječima. Činjenice su mjerodavne, one su kriterij 
istine. Te činjenice mogu biti sila, mišljenje ljudi, skup konstatacija 
itd. (Denz 57; 58; 59 i 61. rečenica Silaba, odnosno br. 2957; 2958; 2959 
itd.). 

Kako bi bilo da na temelju činjenice da ljudi kradu, lažu, ili da na 
bračnom prostoru vlada puligamija, rastava braka, slobodna ljubav i 
drugi delormiteti (GS br. 47), npr. praksa direktne kontracepcije, mi 
proglasimo da evanđeoske i moralne norme naravnog zakona nemaju 
više obvezatne snage? To bi bio čisto i bistro onaj moral čovjeka za 
kojim su posegnuli praroditelji (Post 3,5), autonomni moral. 

Papa je pisao biskupima da teologija gubi svoj temelj i svoj pred¬ 
met kada zaniječe svoje pretpostavke te shvaća đa joj je mjesto izvan 
Crkve ili izvan zajednice vjernika, tj. kada je u poziciji disidencije. Ne 
spada na pojedinca da zaključuje »što sadrži objava i dokle ona dopire«, 
ne spada na teologiju da određuje predmet ili polog objave. A teologija 
nadilazi pozitivne znanosti »i po svom izvoru i po svom sadržaju« (u 
Poruci od 8. XII 1970). 

I. Pisac u BS, u navedenom članku str. 251, piše da Papa u OA »go¬ 
vori o dvije osnovne stvari«. — Rekao bih da Papa govori o »potrebi 
pravde u svijetu« (br. 6), ukoliko se ona traži u širokim i hitnim proble¬ 
mima sadašnjice kao što su »ljudski uvjeti proizvodnje, pravičnost i: 
razmjeni dobara i raspodjeli bogatstva, smisao poraslih potrošačkih 
potreba, podjela odgovornosti« (br. 7), a pitanje urbanizacije ne tre¬ 
tira s tehničke, stručne strane. Na njega ne spada tehnologija pitanja, 
on o tom problemu raspravlja prije svega s gledišta vjere i morala. 

pogibli za vjeru ili moral. Reći o tome pitanju nešto definitivno, izreći 
»svevažeću riječ i predložiti neko posvemašnje rješenje« niti je njegova 
»namjera niti njegovo poslanje« (br. 4). 

Uostalom, o urbanizaciji natuknuo je nešto i Koncil (GS br. 6; 54; AG 
br. 20), a da i ne govorim da se o istom problemu raspravljalo i prije 
Koncila, barem uzgredno, u nekim dokumentima redovitog crkvenog 
učiteljstva (Pio XII u izdanju Savignat-Conus br. 5672; MetM br. 123 
si.). Svakako mi se čini nepotrebnim sužavati predmet ovog Pisma (OA) 
na dvije stvari, kada ih ima mnogo neovisnih o problemu urbanizacije, 
a o njima Papa i ovdje izriče svoj sud, daje smjernice i norme (br. 1). 

2. Navodi se u članku na str. 251. da su svi problemi u Pismu po¬ 
vezani uz problem gradova, da je Ivan XXIII u Met.M iznio naivnu him¬ 
nu 0 selu, dok Pavao VI ovdje ističe, piše autor članka, da je selidba u 
gradove neizbježiv proces te da bi bila utopija zaustavljati taj proces 
(u BS str. 251, pod 1). 

Ponavljam: dovoljno je čitati tekst da se vidi kako Papa spominje 
i druge probleme .koji se tiču života na selu i u gradu. — Osim toga nije 
umjesno Ivana XXIII proglašavati naivcem u toro pitanju, jer bi tada 
trebalo proglasiti naivcima sve one koji rade na agrarnoj politici te na¬ 
stoje naći rje.šenje problemima što ih i oni postavljaju kako ih je po¬ 
stavio Ivan XXIII. Ako nije lako 7.austavitj taj proces migracije sa sela, 
zar ćemo ga poticati? Ako se stanje na selu ne može potpuno popraviti, 
hoćemo li odustati od napora da se ono poboljša koliko je najviše 
moguće? 

Ne može se reći da Pavao VI pledira za seljenje u grad (u br. 10}. 
On jednostavno konstatira činjenicu seljenja. U isto vrijeme govori o 
nepodnošljivoj gradskoj zbrci (br. 12), govori o vrlo negativnim stra¬ 
nama toga procesa (br. 10—13). Papa poziva da sc ta pojava nekako 
»ovlada i usmjeri« (br. 11). 

Ako imamo pred očima nakanu i kompetenciju Papina interventa, 
shvatit ćemo da se ne upušta u ocjenu procesa, niti zastupa akciju pro¬ 
tiv loga, ne, on jednostavno nastoji humanizirati, kristijanizirati tu po¬ 
javu, a ne nastupa kao agrarni političar ni zastupnik pozitivne sociolo¬ 
gije. To na njega ne spada, i nije uputno ubacivati ga u to kolo. 

3. ističe se u članku (str. 251. .p)od 2) da uslijed jake konkurencije 
male tvornice dolaze u neko teško slanje. 

Rekao bih da fenomenološko opisivanje tih i sličnih stanja ne spa¬ 
da direktno na predmet ovog Pisma. Ono teži prema stavu što ga kršća¬ 
nin mora zauzeti, tj. odnosi se na brigu o temeljima kršćanske zajed¬ 
nice (br. 10), što sve osobito dolazi do izražaja u br. 42 si. Prema 
lome, ne smatram da se u OA ima tražiti traktat pozitivne sociologije 
o tom pitanju, nego prije svega traženje kršćanske, vjerske i vjersko- 
-moralne orijentacije. 

4. Je li istina da Pavao VI u Pismu zauzima »stanovište sumnje i 
nepovjerenja i u pojam i u stvarnost napretka«, kako tvrdi pisac u nav. 
članku na str. 252. pod br. 3? 

Kategorički to niječem. Zbog negativnih posljedica industrijaliza¬ 
cije i »razularenog nadmetanja« (br. 9) kao i zbog reduciranja pojma 
napretka na sam količinski faktor (br. 41), Papa jednostavno poziva da 
se posljedice nadvladaju humaniziranjem procesa koji ih izaziva. Poziva 
ljude da ne okreću protiv sebe rezultate svoga rađa. Da ne postanu ro- 


364 



bovi predmeta koje su proizveli (br. 9). To se osobito može čitati u br. 
41, gdje hvali nastojanja današnjice da teži za kvalitetnim, a ne kvan- 
titetnim faktorima u životu (br. 41). 

Ako se pisac dao zavesti prijevodom na hrvatskom jeziku, gdje se 
navodi da se »kršćaninu napredak neminovno sukobljuje s eshatološ- 
kim misterijem smrti« (prijevod DOKUMENTI br. 33, str. 29), spomi¬ 
njem da sam u BS br. 2—3, 1971, str. 259, upozorio na neispravnost pri¬ 
jevoda. U izvorniku se, naprotiv, napredak povezuje s eshatološkom na¬ 
dom i time nekako kristijanizira. Papa, dakle, samo upozorava na 
dvoznačnost napretka, tj. čini isto što je učinio u enciklici PP br. 1, 5, 
6 si. 

Sve tri primjedbe što ih pisac članka upućuje na račun Pape pot¬ 
puno su bez temelja. Papa ne može a da u svakom procesu ne gleda 
etićko-reiigioznu dimenziju. N’e može a da na čelo svih čovječjih nasto¬ 
janja ne stavi pitanje cilja ili svrhe života, a taj je cilj vrlo određen, jer 
ga je takvim sam Bog postavio, Krist formulirao u apsolutnom priori¬ 
tetu spasenja duše. Rekao bih da pisac počinja greške što ih logika na¬ 
braja kao sofizme hipoteze (polazi iz hipoteze da Papa pristupa proble¬ 
mima kao pozitivni sociolog), te grešku sofizma prijelaza de genere ad 
genus, jer katolička društvena nauka prvotno gleda na savjest, vjeru i 
objavljeni moral, a ne zalazi u sferu sociološke tehnologije. 

5. Je li potrebno spočitavati Papi da ne razlikuje raspadanje obi¬ 
telji kao primarne skupine od raspadanja nekih oznaka obitelji kao in¬ 
stitucije, kako čini pisac na str. 253? 

Tko traži »dlaku u jajetu«, može tako govorili, ali seriozan čitalac 
ne osjeća potrebe za takve primjedbe. Papa govori kako razne pojave 
»nanose štetu ustanovi obitelji« (br. II). A zar se ta dva aspekta — tj. 
as'pokti obitelji kao primame skupine i obitelji kao ustanove — tako 
luče da ne možemo reći kako one negativne pojave navedene u br, 11. u 
isto vrijeme ne nanose štetu obitelji i kao primarnoj ustanovi i kao in¬ 
stituciji? Zar Papa ovdje piše sistematsku obiteljsku sociologiju pa 
mora spominjati sve distinkcije? Dovoljno je jasan onomu koji hotič- 
no ne traži elemente da zamuti što je ja-sno. 

6. Naročito izgledaju brzopleti piščevi sudovi sadržani na str. 253. u 
br. 5. Tu se ponajprije spočitava Lavu XIII da je bio »sumnjičav« pre¬ 
ma sindikalnim organizacijama, iako se malo kasnije priznaje da su sin¬ 
dikati prvotno bili upereni protiv Crkve. Osim toga se tvrdi da se u ovom 
Pismu štrajk naziva >-pusljednjiiii srcđslvoin obrane«. Konačno, kao da 
se pisac čudi što izgleda da je Papa »protiv oružane borbe«. 

Nemamo se čemu čuditi u pitanju odnosa Crkve prema sindikalnim 
organizacijama. O tome sam pisao u KDN br. 141—142. 1 sam pisac na¬ 
vodi razlog, prema tome nema razloga čuđenju. 

Ne manje je čudno što se pisac čudi da se u ovom dokumentu 
štrajk ocjenjuje kao »posljednje sredstvo obrane«, jer takvim ga je 
nazvao i Koncil (GS br. 68), takvim su ga smatrali i drugi Pape (KDN 
br. 133). 

Najčudnije pak zvuči piščev stav prema oružanoj borbi. On s ne¬ 
kom skepsom otkriva misao Papinu te piše da je Papa dao na znanje 
da je protiv nje (str. 253). Čudno je da danas poslije tolikih Papinih 
nastupa o tom pitanju jedan katolik-intelektualac ne zna što uistinu 

Papa o tome misli. Upućujem na PP br. 31, i na ono što sam iznio u 
KDN br. 110. 

7. Pitanje migracije-emigracije, o kojemu pisac nav'odi kratak pri¬ 
kaz na str. 253. pod br. 6, ne dira za naše prilike najakutniji naglasak, 
naime, da je pitanje emigracije relativno, a ne apsolutno. Upozorio je 
Koncil (GS br. 65) da u služenju tim pravom treba gledati interese za¬ 
jedničkog dobra (vidi KDN br. 200; kod Pija XII br, 2534; 3442 itd.). 

8. U pitanju ideologija katolićki sociolog mora prije svega voditi 
računa o razlici koja postoji između ideologije kao teorije od nje kao 
prakse ili pokreta. O lome je Ivan XX1H u PinT br. 159. iznio drago¬ 
cjenu nauku. U tom je kontekstu dao smjernice za praktično stanovište 
katolika (u br. 160). 

Isto je tako za katolika važno da se uvijek naglasi razlika između 
nastupa katolika kao građanina jedne zemlje (grada, mjesta, države) 
i njega kao člana vjerske zajednice u jedinstvu s biskupom (GS br. 76). 
Crkva se izdiže iznad politike, iznad svakc^ partikularizma, a osobito 
joj je na srcu da se ne veže ni uz koji politićki sistem. 

Čudno zvuče riječi piščeve da je Papa pokazao kako je »pun ne¬ 
povjerenja i .skepse prema marksizmu i socijalizmu« (str. 255). I pisac 
zamjera Papi kako ta njegova ocjena »ne daje bazu niti potiče na dija¬ 
log, razgovor s marksistima« (isto mj.). 

Ovo su riječi vrlo jake. O toj sam ideji pisao u BS br. 2—3, 1971, 
str. 253—254, pa se ne želim ponavljati. Reći ču samo to da se Papine 
riječi u ovom Pismu potpuno podudaraju s onim šio je pisao u PP br. 
39, 76 i 81. A to ]c u skladu s OS br. 42. Dijalog se može vx)diti uz neke 
uvjete, ali ako se ti uvjeti ne ispunjaju, iluzorno je govoriti o dijalogu. 
Ako noka ideologija ne poštuje usmjerenost čovječju prema njegovu zad¬ 
njem cilju, slobodu i dostojanstvo čovjeka, dijalog je samo verbalno 
naklapanje. 

Neispravno je posve ■poistovjećivati marksizam i socijalizam. No i 
o tome sam pisao na navedenom mjestu (sir. 254); ako netko želi, neka 
pogleda to mjesto. Jedino bih primijetio da je vrlo smiono hvatali Papu 
čak na ideji da zaustavlja proces dijaloga, kada znamo koliko je o tome 
pisao i kakve je korake .poduzeo, ali znamo također da dijalog ne smije 
priječi u dijalogizam niti u neki irenizam. Za katolika vrijedi »bezu¬ 
vjetni značaj riječi« sankcionirane Objavom. 

9. Pisac ne dijeli mišljenje s Papom da prisustvujemo obnovi ideo¬ 
logije liberalizma (pisac to tvrdi na str. 255, a Papa u br. 35). 

I ovo je jedan primjer kako silna kritika nalazi što ne postoji, a 
uvećava što postoji. Komu nije jasno iz štampe na Zapadu da se Zapad 
vrlo često poziva upravo na gospodarsku uspješnost i obranu ličnosti 
protiv socijalizma na Istoku? Uostalom, lU tekstu Pisma manje je važ¬ 
no da li se liberalizam obnavlja ili ne, važnije je znati da Crkva preko 
Pavla VI i danas iznos protiv liberalizma ono što je iznosila i za vrijeme 
Lava XIII (KDN br. 165). 

10. Zašto se čovjek kršćanin ne smije dati sputati ni u kakve ideo¬ 
logije, nego stajati izvan njih i iznad njih? — pita pisac članka i iznosi 
argumentaciju koju smatra da nalazi u tekstu Pisma. Navodno, jer Bog 
želi da mu čovjek bude sličan u transcendenciji (ideološkoj), i Jer ga 
Duh Gospodinov čini neovisnim, superiornijim. Konačno, jer ta superi¬ 
ornost odgovara slobodi djece Božje. 

pročitao sam br. 27. i br. 28. Papa iznosi patološke strane društve¬ 
nih ideologija ukoliko one stvaraju priliku »da čovjek bude otuđeno 
(Pismo br. 27). Eto. to je razlog nepovjerenja u ideologije ili bolje u 
njihove loše strane, njihova zastranjenja. Crkva naime hoće da se čo¬ 
vjek tretira »kao odgovorno slobodno biće« (Papa na istom mjestu), a 
ideologije ga ponekad pretvaraju u predmet, u nešto ili u beznačajni 
broj. 

Papa upozorava da neke ideologije posjeduju pokoju ispravnu isti¬ 
nu, ali treba voditi računa o totalitarnosti i sili koja se iz ideologije na¬ 
meće (Pismo br. 28). Ti dijelovi istine u nekoj ideologiji doista oslo'ba- 
đaj.u čovjeka, ali ga na kraju 'krajeva ipak zasužnjuju, piše Papa (br. 28). 

Papin je stav posve shvatljiv. Sto Papu zanima? Co\'jek shvaćen 
globalno i integralno. Velika su pitanja o čovjeku uvijek ista. To su pi¬ 
tanja »o njegovu porijeklu, o zntićcnju života, o sreći za kojom čezne, o 
sudbini ljudske obitelji« (Pavao V'I u Poruci bis-kupima 8. XII 1970), 
Imajući u vidu da vodeće ideoit^ije danas u svijetu nepotpuno odgova¬ 
raju na la pitanja, jasno je da Je Papa morao pokazati nepovjerenje i 
uputiti na zamke što se kriju iza prividnih svijetlih strana lih ideologija. 

Ne znam na temelju čega pisac na str. 255. upozorava da se u Papinim 
riječima ne krije argumentacija da Je neovisnost o svakoj ekskluzivnoj 
ideologiji jedini način kršćanskog drušlveno-poliličkog života. To Papa 
nigdje nije ni rekao. Ne samo da nije osudio ideologije kao takve, nije 
osudio ni utopije (vidi J. K. .u CuS br. 2. 1972. str. 126—135). Ono što 
je zabacio jesu loše strane, devijacije, pretjeranosti raznih ideologija. 
»Tko će poreći da u ovim pokretima, ukoliko su naime u skladu sa zah¬ 
tjevima zdrava razuma te odgovaraju opravdanim čovjekovim težnja¬ 
ma, ne mo/e biti nešto dobra i .prihvatljiva« (Ivan XXIII u PinT br. 
159). Ali, da se ova tvrdnja stavi na pravo mjesto, treba lučiti teoriju 
od prakse raznih ideologija, kao i patološku njihovu stranu od one 
autentične. 

11. Pisac člartka jako naglašava kako je Pavao VI u Pi.smu nepo¬ 
vjerljiv i nejasan u slavu prema znanostima o čovjeku (str. 255). Pi¬ 
sac smatra da se u ovom Pismu po prvi put postavlja pitanje odno.sa 
između znanosti o čovjeku i Crkve (str. 256), znanosti o čovjeku i 
društvu i crkvenog autoriteta. Crkva je, piše autor članka, do sada 
smatrala moral ekskluzivno svojim područjem (str. 256). Neadekvatno 
je i čudno, piše autor, što tvrdi Papa, naime, da norme koje se zastu¬ 
paju u društvu u ime znanosti imaju u očima učenjaka apsolutan i ne¬ 
promjenljiv karakter. Naprotiv, pisac je uvjeren da upravo Crkva za¬ 
stupa nepromjenljivost osnovnih, a katkada i drugih normi (str. 256). 

U ovom je broju pisac toliko toga nagomilao da se teško snaći ako 
se želi kratko upozoriti na neosnovanost kritike kojiU pisac upućuje na 
račun Papina Pisma. 

Otkad su znanosti počele cvasti. Crkva ih tretira u odnosu prema 
Objavi koju zastupa. Dapače, to se pitanje u drugim terminima ras¬ 
pravlja kroz vjekove, a nalazi se i kod skolastika u pitanju odnosa iz¬ 
među filozofije i 'prirodnih znanosti s jedne strane i teologije i vjere s 
druge strane. Spomenimo nama bliže vrijeme. To je Koncil. On ras¬ 
pravlja o čovjeku i o ekonomsko-socijalnom životu (GS br. 63—72); o 
čovjeku i o političkom životu raspravlja u br. 73—77, a o čovjeku u 
kulturnom'kretanju i napretku u br. 12-^0 itd. 

Bilo bi prije svega potrebno da nam pisac razjasni u kojem on smi¬ 
slu govori o »znanosti o čovjeku«. Govori, dakle, o nekoj antropologiji. 
Mogu reći da je Pavao VI na mnogo mjesta govorio o tome kako za 
vjernika antropologija nije zadnja ni vrhovna instancija, nego da je to 
kristologija i teologija (vidi L’OSS. ROM. 2. X 1969; 29, I 1970; 2—3 II 
1970. itd.). Uostalom, jasno je mjesto u PP br. 42, gdje Pavao VI govori 
o otvorenom i zatvorenom humanizmu. Fatalna je greška svoditi pro¬ 
blem čovjeka na pozitivne znanosti, na psihologiju, sociologiju ili antro¬ 
pologiju u užem smislu. 

Zar je istina što autor tvrdi da je Crkva smatrala moral isključivo 
svojim područjem? Zar je moguće da pisac ne razlikuje naravni moral 
(po kojemu će se i pogani prosuđivali i suditi) od objavljenog morala? 
.Nisu mu poznale nekršćanske etike, pa i čisto poganske? Etički je osje¬ 
ćaj upisan u čovječje srce i bez Objave. Jedno je pitati da H te pri¬ 
rodne etike pružaju istinit odgovor na problem čovjeka; a drugo je pi¬ 
tati da li pružaju potpun odgovor na taj problem. Autentični naravni 
moral pruža istinit, ali nepotpun odgovor na problem čovjeka i njegov 
položaj u svijetu. To je istina o kojoj se raspravlja u moraici i etici. 
Ne vjerujem da to piscu nije poznato. 

Papa piše jasno. Ideologije što se suprotstavljaju kršćanskom poi¬ 
manju čovjeka i vjeri, vjernik ne može usvojiti (br. 26). Prema lome, 
ni marksizam ni liberalizam, ukoliko se doista protive vjeri ili kršćan¬ 
skoj antropologiji. S istog razloga vjera, odnosno Crkva, ne može pri¬ 
hvatiti ni društvene modele (br. 39) izrađene na istim ideologijama ili 
sistemima. 

Imajmo na umu razliku između zakonite i pretjerane autonomije 
znanosti (GS br. 36). Nc zaboravimo da postoji razlika između potpu¬ 
nog shvaćanja problema čovjeka i djelomičnog ili nepotpunog, između 
otvorenog i zatvorenog humanizma. Uvijek nam treba biti pred očima 
istina o nadnaravnom čovječjem pozivu, o Nadživotu. 1 tada pristupimo 
otvorena srca čitanju Papina Pisma br. 38—41, pa će »zamjerke« uprav¬ 
ljene Papi lako nestati. 

Današnje »znanosti o čovjeku« 'kritiziraju prošlost i sadašnjost, Ali 
i one zalutaju, jer npr. polaze od čisto kvantitativnog ili pojavnog gle¬ 
dišta pa na temelju toga svojataju pravo da se izjave globalno, na po¬ 
svemašnji način o vrijedno.sti ovog ili onog postupka ili ponašanja. Ali 
to ne znači shvatiti čovjeka u cjelini, to znači sakatiti čovjeka. Papa ne 
daje primjera, ali mi se čini da svatko može pročitati HV br. 7, pa će 
naći primjer koji pristaje ovoj tvrdnji, jer i tu Papa želi dati globalnu 
gledanje na čovjeka. 

Papa priznaje da ljudi žele izgraditi bolju budućnost za čovjeka 
(br. 39). U tu svrhu predlažu modele ili uzore, tipove. O kakvim se mo¬ 
delima radi? Ni ovdje Papa ne iznosi primjer. Recimo, što je svakomu 
jasno, da to može biti model onog »homo oeconomicus« ili »homo fa- 
ber« ili nešto slično. Razumljivo je da takav model ne može zadovoljiti 
sve aspiracije čovječje duše. osobito ne aspiracije prema transcenden- 
čiji, prema vertikali, i Crkva ih ne može prihvatiti kao potpune, potpu¬ 
no istinite. 

Crkva posjeduje globalnu viziju čovjeka i čovječanstva (br. 40). 
Ona se ipak uzda u istraživanja o čovjeku kao i n ostale prirodne zna¬ 
nosti, te očekuje od kršćana da u njima budu aktivno nazoćni. Svaka 

će znanstvena grana »u svojoj osebujnosti moći doh\atiti tek djelomi¬ 
čan, makar i istinit vidik čovjeka; ali joj izmiče cjelina čovjeka i njegov 
smisao«. Unutar tih granica znanosti o čovjeku imaju pozitivnu ulogu, 
piše u istom tekstu Papa. On će biti od koristi i kršćanskom socijal¬ 
nom ćudoređu, ali kršćanski će nazor na svijet i život ukazati na dje- 
lomićnost, relativnost, prolaznost modela predloženih od samih tih zna¬ 
nosti promatranih u sebi. 

Zar nam nije očito da zastupnici onoga »homo faber« ili »homo 
oeconomicus« nameću proizvodnju, ekonomiju ili drugi mit kao sve¬ 
stran, konačan, općevrijedan, prirođen čovjeku, usađen mu u srce? Doi¬ 
sta, i ekonomija i psihologija i fiziologija i druge znanosti postaju iz 
dana u dan složenije, one šire misterij srca čovjekova, ali one ne daju 
potpuna odgovora, one ne ispunjaju dubinske čovječje aspiracije prema 
Apsolutnomu, ne ispunjaju čovječju vertikalu. A što da kažemo o kon¬ 
cepciji čovjeka kao »homo politicus«? O političkim strankama? O sci- 
jentizmu? O artizmu i ostalim mitovima?! 

12. U trećem dijelu kritičkog osvrta piščeva na Papino Pismo na¬ 
lazi se najprijeporniji dio. Ima u tom dijelu nekoliko na brzu ruku iz- 
rečenih svidova koji zvuče vrlo problematično. 

Pisac piše o »glasovitoj piluli«. Znamo na koju cilja. Ali nema tu 
nikakve »glasovite« pilule, nego jednostavno one koju je Crkva kao 
sredstvo izravne kontracepcije zabacila kao zlo u sebi. Ako pisac ni do 
danas nije to stanovište enciklike HV shvatio, neka pokuša još jednom 
pročitati što donosi VJESNIK, nadbiskupije splitsko-makarske na str 
3S. si u br. 4. iz godine 1972. Pilula kao izravno koniracepcijsko sred¬ 
stvo zabranjena je .snagom naravnog i božanskog zakona (HV br. 4), 
predstavlja u sebi zlo i nikada ne može bili dopuštena. Jesu li to »kli- 
k'ji« Jesu, ali božanski, i čovjeku nije dopušteno u njih dirali. 

Pisac jednostavno navodi kako »većina država (a time bi se moglo 
reći i većina ljudi) misli da je ipak katkada bolje da se 'nemogući' 
brakovi ne drže silom zajedno« (str. 258). Koja korist od laskva miš¬ 
ljenja ljudi i država? Može li se to statistički dokazati? Zar su za kršća¬ 
ne ili katolike mjerodavna mišljenja ljudi ne-kršćana, ne-katolika? Ako 
većina ljudi misli da treba opravdati laganje, krađu, grijehe protiv pri¬ 
rode i sL, zar će to mišljenje bili mjerodavno? 

Sto znači da je utvrđivanje posljedica nekog čina stvar stručnosti, 
a ne autoriteta, kako piše autor članka na str. 258? Mi smo svi učili lo¬ 
giku i u njoj razliku između izravnog i neizravnog dokazivanja, a ovo 
.posljednje uzima se iz krivih zaključaka, posljedica, učinaka. Izravno 
se dokazivanje .’ozima iz jasnih, izvjesnih principa i dokazuje stvar u 
sebi, neovisno o promjenljivim okolnostima. Za teologa je ova vrst do¬ 
kazivanja prioritetna, jer njegovi su izvori u Objavi. On ih prima odoz 
go. On u njih vjeruje. 

Kršćanski sociolog ne može govoriti o tome kako se mora otkrivati 
što je dobro, a što je zlo (pisac na str. 259), jer kršćanska je sociolo¬ 
gija normativne naravi, a norme su joj u Objavi i u naravnom zakonu 
koji s obzirom na osnovne formulacije ne podliježe ljudskoj volji, a 
još manje samovolji. Socijalni aspekt u prosuđivanju ispravnosti ili 
neispravnosti čina, dobra i zla, nije apsolutno prvi, on izlazi iz osnov¬ 
nog aspekta koji se uzima prema izraženoj volji Božjoj bilo u strukturi 
naravi bilo u Objavi (sv. Toma I—II q. 72, art. 4). Potrebno je isticati 

osnovanost i vrijednost objektivnog reda morala, kako nas je pozvao 
Koncil (IM br. 6). Načela toga reda proizlaze »ex ipsa natura humana« 
(DH br. 14). Usađena su i u čovjeka kao socijalno biće (GS br. 78). A 
Krist je naredio da se propovijeda ono što je on zapovjedio (.Mt 28,20), 
a ne šio se komu prohtije. Kršćanstvo dolazi u svijet sa svojim evan¬ 
đeljem, dakle s daiošću, nečim a priori, jer je vjera od Boga, evanđelje 
je Objava, a nije izglasano u nekom plebiscitu. 

Ne može se tako jednostavno prihvatiti piščeva tvrdnja da »ljudi 
određuju moralnost (dozvoljenost ili nedozvoljenosi) na temelju vje¬ 
rojatnih ili sigurnih posljedica« (str, 258), jer je diferencija dobra i zla 
prije njih i iznad njih i ostaje poslije njih. Tko čini ono što je objek¬ 
tivno dobro ne može a da iz toga ne bude dobrih učinaka (u većini slu¬ 
čajeva), a defekt u pojedinim slučajevima ne obara vrijednost objek¬ 
tivne norme. Prema tome. brak je nerastavljiv bez obzira na to što bi u 
pojedinim slučajevima ovaj ili ova bolje piistajali onom drugom ili onoj 
drugoj. Nad lom je normom božanska sankcija neovisno o tome što 
ljudi misle (Mt 19,6). 

Niti jednostavno prihvaćamo tvrdnju da »ljestvica vrednota nije 
jednom zauvijek dana (pogotovo nije a priori utvrđena)« (str. 258), jer 
je kršćanska ljestvica vrednota zauvijek dana i utvrđena a priori; spa¬ 
senje — milost — kreposti — zdravlje tijela — izvanjska ili ekonomska 
dobra i si. Prema tome, Crkva ne može a da ne apelira na općenite prin¬ 
cipe. Primila ih jc od Krista. Kršenje evanđeoskih zapovijedi spada u 
defekt, nezavisno od toga koliko je taj defekt raširen. Tko ne griješi? 
Grijeh je činjenica. Možda .u pojedinom slučaju grijeh, barem nepo¬ 
sredno, nekomu donosi korist, npr. krađa, bludno splasnuće, ocrnjiva¬ 
nje i si., ali zar ćemo zbog lih »pozitivnih« posljedica proglasili da je 
krađa i.spravna, da jc blud preporučljiv, da je ocrnjivanje hvalevrijedno? 

Je ii istina da Crkva gleda jednostrano na ljudske vrednote, kako 
pisac tvrdi na str. 259. u vezi br. 41. u Papinu Pismu? Naime, pisac za¬ 
mjera Papi što govori da se »pravi napredak sastoji u razvitku moralne 
svijesti ljudi«, ili, 'nastavlja pisac, »to je tako idealno da graniči s potpu¬ 
nom utopijom, tj. praktički neostvarivo« (str. 259). Zar je Papa rekao 
da se napredak ne sastoji nego jedino u toj vrednoti? Nije li sam go- 
\orio o napretku u kulturi, proizvodnji, industrijalizaciji itd.? U tek¬ 
stu Papa Jasno piše da preuzimanje na sebe širih pothvata u solidar¬ 
nosti i otvaranje prema drugima i Bogu znači istinski napredak u raz¬ 
vijanju ćudoredne svijesti. Pitamo se: Koji je napredak za čovjeka naj¬ 
mjerodavniji? Za čovjeka promatranog u njegovoj specifičnoj naravi? 
A koja mu korist kao čovjeku i vjerniku ako ostali napreci dođu u su¬ 
kob s napretkom ćudoredne savjesti? Papa govori u ime »fidei et mo- 
rum« i ne može drukčije govoriti. 

Možemo li usporediti fizičke zakone s moralnima? Je li opravdano 
reći, kako veli pisac, da je Crkva došla u sukob sa znanošću, jer da je 
određivala kakav »mora« biti fizički svijet, pa da tako dolazi u sukob 
sa znanošću kada određuje kakav mora biti ljudski postupak, ljudska 
stvarnost, a ova kreće drugim putem? (str. 259). — Crkva nije primila 
misije da naučava fiziku ni astronomiju, ali je primila misiju propo¬ 
vijedanja, čuvanja i širenja ispravnog tumačenja naravnog moralnog 
i evanđeoskog zakona (HV br. 4). Koncil je bio svjestan da stupanj mo¬ 
rala nije na dostojnoj visini, da se načela moralnog zakona ne opslu- 

žuju. a da se neki previše pouzdaju u prirodne nauke i u tehniku (AA 
br. 7). Dakle, le i mnoge druge tvrdnje u piščevu članku nadahmjte su 
scijentizmom. 

Pisac pita: »A što ako kršćanske zajednice na temelju stručne ana¬ 
lize akcije i njezinih posljedica dođu u sukob sa biskupima?... Da li je 
u prednosti stručnost ili autoritet? (str. 260). I pisac predbacuje Papi 
što je u br. 18. predložio da novac ne počiva, nego da ga imućnici inve¬ 
stiraju, dadu da kola, da se lako umanji, barem donekle, nezaposlenost 
i da se druge neugodne pojave u društvu, barem donekle, izliječe. 

Na ovu bi se primjedbu moglo mnugošla odgovoriti. Moglo bi se 
reći »s visine« da se treba više pokoravati Bogu nego ljudima (Dj 5,29), 
pa, ako vjerujemo da biskupi imaju božansku misiju naučavanja i up¬ 
ravljanja (LG br. 25 si), vjernik, kao takav, manje će izgubiti što se 
nogriješio« o koji dvojbeni zahtjev »znanosti« (koje? prave?) nego ako 
bi stvarao shizmu, sablazan, rušio Cikvu itd. Ostaju mu, naime, druga 
sredstva osvješćivanja takvih biskupa (pisac trijumfalno govori kako 
poteškoća nije izmišljena). Pa zar će.mo zbog jednog ili nekoliko slu¬ 
čajeva dovesti u pitanje i samu misiju biskupa? 

Mogli bismo također pozvati pisca da pročita govor Pavla VI od 20. 
III 1971, koji je posvećen upravo odnosu laikata prema hijerarhiji. Mo¬ 
glo bi se reći što Crkva govori kioz vjekove, naime da istinski zahtjevi 
znanosti ne dolaze u sukob s vjerom, ali da dolaze oni krivi, izmišljeni, 
neosnovani iicl. (Denz A 6b). Radij..- neka nam pisac protumači kako je 
moguće da istina bude suprotna istini?! Crkva neće nikada smjeti nau¬ 
čavati tla je dopušteno ono »što nije dopušteno zbt^ svoga unutarnjeg 
i nepromjenljivog protivljenja istinskom dobru čovjeka« (HV br. 18). 
Istinsko čovjekovo dobro nije u potpunosti ono što mu diktira zooslc- 
ra, biosfera ili ovozemni interesi. Tako govorim prema kršćanskoj lje¬ 
stvici vrednota. Ona je kli.širana, jest, ali. kako sam rekao gore, sve što 
je nepromjenljivo netko može nazvati da je kliširano. I takvo će ostali. 

13. Je Ii istinita piščeva tvrdnja da Papa protiv neuposlenosti pred¬ 
laže kao »idealno rješenje« povećanje investicija? Je li Papa zbog te 
tvrdnje zaslužio da ga pisac ocjenjuje lošom ocjenom? (str. 260). 

Svatko može čitati Papin lek-st. U Pismu u br. 18. Papa predlaže više 
lijekova protiv neuposlenosti. Poziva da se novac investira, a ne da os¬ 
taje u stanju mrtvog kapitala. Poziva na opću i zajedničku solidarnost 
prema neuposlenima. Poziva da se organizira proizvodnja, da se urav¬ 
noteži kupnja i prodaja dobara, da se ljudi odgajaju. Papa priznaje i 
javnoj vlasti pravo i dužnost neke intervencije itd. Papa nigdje ne go¬ 
vori da je jedino niti da je idealno rješenje u investicionom postupku, 
A zar piscu nije poznato da i međunarodna tijela rade u istom pravcu? 
Hoćemo ii, dakle, sva njihova nastojanja prezirati ili proglasiti suviš¬ 
nima, potpuno neostvarivima? 

14. Pisac dovodi Papu na optuženičku klupu zbog toga što je sa 
zahtjevima morala u pitanju regulacije poroda došao u sukob s isku¬ 
stvom. Iskustvo, prema mišljenju piščevu, pokazuje da je kontrola ra¬ 
đanja prema HV najneefikasnija, izuzevši neke slučajeve (str. 261). 

Postavlja se pitanje .piscu: Zar je Papa u HV išao za Um da čovje¬ 
čanstvu pruži najefikasniju metodu u kontroli rađanja? Abortus bi bio 
efikasniji?! A koje bi, prema mišljenju pisca, bila najefikasnija meto¬ 
da protiv psovke, krađe, bludnosti u mislima, riječima i djelima? Papa 

govori o dopuštenim i nedopuštenim sredstvima regulacije rađanja 
(HV br. 14 i drugdje). On je jasno iznio cilj svoje enciklike (br, 4; 6 
itd.). Nije li opaska piščeva potpuna extra chorum? Demografskim pro¬ 
blemom usput se pozabavio u PP br. 37 (napominjem da je prijevod 
na hrvatski u izdanju DOKUMENTI 1. 1967, upravo u ovom broju vrlo 
manjkav, i nepotpun). Svakoj je kontroli rađanja uvijek isti uvjet: ob- 
državanje načela evanđeoskog i naravnog morala. S Papom se ne može 
diskutirati s pozicija situacijske etike, niti s pozicija činjenica, jer su 
Papi činjenice dobro poznate (činjenice svih vrsta grijeha), a situacij- 
sku etiku je Crkva davno zabacila. S Papom se diskutira s pozicija evan¬ 
đeoskog i naravnog morala. A moral je normativ naravi. Primljen od 
Boga. Odstup od njegovih normi može se žaliti, ali se ne smije uzeti 
kao norma postupanja ... 

Sto, dakle, pred činjenicom da »ljudi većinom ne mjere moralnost 
ili nemoralnost nekog čina... primjenom nekih općih principa .,.« (str. 
261). 0 kojim ljudima govori pisac? O vjernicima? Vjernici će uvijek 
prosuđivati moralnost ili nemoralnost čina primjenom moralnih načela 
prihvaćenih ođ Objave. To ih i čini načelnim vjernicima. U praksi pak 
statistika neće nikada uspjeti doznati kojim se motivima ljudi rukovo¬ 
de u svojim djelima, to je jasno. Ciljevi su ljudskog djelovanja u kon- 
krelno.sti nepoznati. Posljedice su im jasne, ili im mogu biti jasne, ali 
ipak se suzdržavaju od nekih djela, jer im humana i vjerska načela ne 
dopuštaju da rade kako bi pogled u posljedice diktirao, npr. čuvaju se 
od krađe, preljuba, ocrnjavanja, psovanja, napuštanja svojih dragih itd. 

Bilo bi potrebno da nam pi.sac konkretno iznese slučajeve u koji¬ 
ma je Crkva »svoja često apriorna rješenja prilagođavala polako stvar¬ 
nosti, objektivnoj datosti« (str. 261), jer nije isto govoriti o dogmama i 
pravnim rješenjima, bitnim i sporednim, vječnim i prolaznim, central¬ 
nim i perifernim, načelima i njihovim primjenama itd. To je potrebno 
precizirati, ako ne želimo da nam izjave ostanu propagandne, novinske 
i tome slično. 

Na kraju bi me čitalac mogao zapitati: Može li opstojati znanstve¬ 
na sociologija na području vjere? Crkve? Vjerskog života? Nema sum¬ 
nje da u religiji ili religioznom životu sociologija može imati veliku ulo¬ 
gu, ali ne samo da je teško razvijati apsolutno čisto znanstvenu socio¬ 
logiju (uvijek se lako umiješajiu nazori na svijet i život koji kroz ta is¬ 
traživanja proviruju) nego će pastoralni aspekt uvijek imati prevagu. 
O tome sam nešto pisao u KDN br. 20. U svakom slučaju treba se ču¬ 
vati da, hoteći pisati »znanstvenu« sociologiju, ne izričemo zaokružene, 
nepotpune ili krive sudove, praveći razne sofizme i vrijeđajući vjerske 
osjećaje. 


SUMMARIUM 

Litterae Apostolicae Pauli VI »Octogesima adveniens« conte.stationes 
notatu dignas non excitanmt. Apud nos tamen auctor quidam in piuribus 
punetis Summum Poniificem quasi carpit. Undenam oriuntur? Praeserlim 
ex eo quod auctor oblivisci videtur Paulum VI ante omnia attendere ad 
problemata socialia quac in Litteris tanguntur sub aspeetu doctrinae fidei 
et monim, legis Evangelii et legis moralis naturalis. Technicas, uti aiunt. 


372 



quaestiones, concretas solutiones, methodum scientiarum positnvanim prae- 
tergreditur Summus Pondfex, nam dusdem ^rediuntur campuni. Sed neque 
in aiticulo, qui unum problema agreditur, licet univereales et minus recte 
formulatas c^iniones edicere, vgr. non licet đicere quid bonum malumve sic 
determinare cq>ortere a posteriori, Quasi normae universales non ađessent, 
nam hoc relativismum sapit. £t plura alia auctor huius articuli ostendit 
minus recCa, imma falsa m studio memorati auccoris pliis ultro posirivae 
methodo indulgenti, residere. Unaquaeque scientia sua methodo utitur nec 
certitudinem maiorem expectat quam quae iiuta talem methodum assequi 
potest. In aliarum autem campum transire non simit honestas scientifica. 

